Temeljem članka 2. Pravilnika o dodjeli stipendija studentima s područja Grada Korčula („Službeni glasnik Grada Korčule“, br. 08/20) i članka 7. Odluke o dodjeli stipendija, KLASA: 604-01/24-01/01, URBROJ: 2117-9-07/17-24-04 od dana 14. veljače 2024. godine, gradonačelnica Grada Korčula raspisuje

**N A T J E Č A J**

**za dodjelu stipendija studentima**

**koji su sami stradalnici ili su djeca stradalnika Domovinskog rata za akademsku godinu 2023./2024.**

1. Grad Korčula će dodijeliti stipendije studentima koji su sami stradalnici ili su djeca stradalnika Domovinskog rata za akademsku godinu 2023./2024. u mjesečnom iznosu od 150,00 eura (stipendije se ne isplaćuju za mjesece srpanj i kolovoz).
2. Pravo na stipendiju mogu ostvariti studenti koji su državljani Republike Hrvatske i imaju prebivalište na području Grada Korčule najmanje tri godine prije prijave na natječaja, imaju status redovnog studenta u Republici Hrvatskoj, ne primaju novčane potpore za školovanje odobrene od nekog drugog subjekta, te koji su:

* djeca ili posvojenici poginulih hrvatskih branitelja ili civilnih žrtava iz Domovinskog rata,
* civilni invalidi iz Domovinskog rata, bez obzira na stupanj oštećenja organizma,
* djeca ili posvojenici ratnih vojnih invalida ili civilnih invalida iz Domovinskog rata s najmanje 50%-tnim stupnjem tjelesnog oštećenja,
* djeca ili posvojenici ratnih vojnih invalida ili civilnih invalida iz Domovinskog rata bez obzira na stupanj oštećenja organizma, ali samo ako u njihovoj obitelji ima troje ili više djece, predškolskog uzrasta ili na školovanju.

1. Pozivaju se zainteresirani studenti da podnesu prijave na natječaj na adresu:

**Grad Korčula**

**Upravni odjel za društvene djelatnosti**

**Trg Antuna i Stjepana Radića 1**

**20260 Korčula**

**s naznakom:**

**„Prijava na natječaj za stipendije stradalnika ili djecu stradalnika Domovinskog rata 2023/2024“**

1. Uz prijavnicu za natječaj kandidati trebaju dostaviti sljedeće isprave i dokaze:

1.) Preslika domovnice ili osobne iskaznice,

2.) Potvrda visokog učilišta o statusu redovitoga studenta,

3.) Uvjerenje MUP-a o prebivalištu za podnositelja prijave,

4.) Potpisana izjava podnositelja zahtjeva da ne prima stipendiju ili novčanu pomoć po drugoj osnovi,

5.) Rješenje Hrvatskog zavoda za mirovinsko osiguranje o utvrđenom stupnju tjelesnog oštećenja roditelja/staratelja,

6.) Dokaz da je student sam civilni invalid iz Domovinskog rata,

7.) Dokaz o statusu roditelja/staratelja kao hrvatskog branitelja ili stradalnika Domovinskog rata,

8.) Dokaz da je kandidat iz obitelji s troje i više djece predškolskog uzrasta ili na školovanju, ako se član obitelji školuje izvan mjesta prebivališta (potvrda srednje škole ili visokog učilišta o redovitom školovanju člana obitelji izvan mjesta prebivališta).

1. Stipendije za studente stradalnike Domovinskog rata ili studente koji su djeca stradalnika Domovinskog rata dodijelit će se svim kandidatima čije su prijave potpune i pravodobne.
2. Nepravodobne i nepotpune prijave neće se razmatrati.
3. O rezultatima natječaja prijavljeni kandidati će biti obaviješteni u roku od 60 dana od dana isteka roka podnošenja prijava.

Gradonačelnica Grada Korčule donijet će odluku o dodjeli stipendija koja će se objaviti na oglasnoj ploči i službenim stranicama Grada Korčule.

1. Rok za prijavu na natječaj je do 18. ožujka 2024. godine, a obavijest o natječaju će biti objavljena na web stranici Grada Korčule [www.korcula.hr](http://www.korcula.hr).
2. Sve potrebne informacije mogu se dobiti putem e-pošte: info@korcula.hr.

KLASA: 604-04/24-01/04

URBROJ: 2117-9-07/17-24-01

Korčula, 16. veljače 2024.

# Gradonačelnica

# Nika Silić Maroević, dipl. ing. agr.